**Obavijest o provedenom savjetovanju s javnošću o procjeni rizika invazivnosti strane vrste kornjače *Testudo marginata*.**

Temeljem odredbi članka 20. Zakona o sprječavanju unošenja i širenja stranih te invazivnih stranih vrsta i upravljanju njima (Narodne novine, br. 15/2018 i 14/2019), provedeno je savjetovanje s javnošću o procjeni rizika invazivnosti strane vrste *Testudo marginata*,prema kojoj je nizak rizik te vrste.

Savjetovanje je provedeno objavom procjene na mrežnoj stranici Ministarstva gospodarstva i održivog razvoja u trajanju od 5. listopada do 5. studenog 2020. godine, tijekom kojega je javnost mogla svoja mišljenja, primjedbe i prijedloge dostaviti u pisanom obliku zaključno s danom završetka javnog uvida.

Ministarstva gospodarstva i održivog razvoja nije zaprimilo niti jedan podnesak u svezi predmetnog savjetovanja.